CELEX: 62013CN0003
Language: da
Date: 2013-01-03 00:00:00
Title: Sag C-3/13: Anmodning om præjudiciel afgørelse indgivet af Tartu Ringkonnakohus (Estland) den 3. januar 2013 — AS Baltic Agro mod Maksu- ja Tolliameti Ida maksu- ja tollikeskus

2.3.2013   
            
            
               DA
            
            
               Den Europæiske Unions Tidende
            
            
               C 63/14
            
         Anmodning om præjudiciel afgørelse indgivet af Tartu Ringkonnakohus (Estland) den 3. januar 2013 — AS Baltic Agro mod Maksu- ja Tolliameti Ida maksu- ja tollikeskus
   (Sag C-3/13)
   2013/C 63/23
   Processprog: estisk
   
      Den forelæggende ret
   
   Tartu Ringkonnakohus
   
      Parter i hovedsagen
   
   
      Sagsøger: AS Baltic Agro
   
      Sagsøgt: Maksu- ja Tolliameti Ida maksu- ja tollikeskus
   
      Præjudicielle spørgsmål
   
   
               a)
            
            
               Skal artikel 3, stk. 1, i Rådets forordning nr. 661/2008 (1) fortolkes således, at importøren og den første uafhængige kunde i Fællesskabet altid skal være en og samme person?
            
         
               b)
            
            
               Skal artikel 3, stk. 1, i Rådets forordning nr. 661/2008, sammenholdt med Kommissionens afgørelse 2008/577 (2), fortolkes således, at fritagelsen for antidumpingtold kun gælder for en sådan første uafhængig kunde i Fællesskabet, såfremt denne ikke har videresolgt den vare, der skal angives, før angivelsen?
            
         
               c)
            
            
               Skal artikel 66 i EF-toldkodeksen som fastsat ved forordning nr. 2913/92 (3), sammenholdt med artikel 251 i Kommissionens forordning nr. 2454/93 (4) og de øvrige gennemførselsbestemmelser vedrørende efterfølgende ændringer i toldangivelsen, fortolkes således, at i de tilfælde, hvor der ved indførselen af en vare er påført en forkert modtager i angivelsen, skal det efter ansøgning være muligt at erklære angivelsen for ugyldig og berigtige benævnelsen af modtageren også efter varens frigivelse, såfremt toldfritagelsen i henhold til artikel 3, stk. 1, i Rådets forordning nr. 661/2008 havde skullet anvendes, hvis det var den rigtige modtager, der var påført, eller skal artikel 220, stk. 2, litra b), i EF-toldkodeksen som fastsat ved forordning nr. 2913/92 under disse omstændigheder fortolkes således, at toldmyndighederne ikke er berettiget til at foretage en efterfølgende bogføring?
            
         
               d)
            
            
               Såfremt begge alternativer i spørgsmål c) besvares benægtende, er det da foreneligt med artikel 20 i Den Europæiske Unions charter om grundlæggende rettigheder, sammenholdt med artikel 28, stk. 1, og artikel 31 i traktaten om Den Europæiske Unions funktionsmåde, at det i henhold til artikel 66 i EF-toldkodeksen som fastsat ved forordning nr. 2913/92, sammenholdt med artikel 251 i Kommissionens forordning nr. 2454/93 og de øvrige gennemførselsbestemmelser vedrørende efterfølgende ændringer i toldangivelsen efter varens frigivelse, ikke er tilladt efter ansøgning at erklære en angivelse for ugyldig og berigtige benævnelsen af modtageren, såfremt toldfritagelsen i henhold til artikel 3, stk. 1, i Rådets forordning nr. 661/2008 havde skullet anvendes, hvis det var den rigtige modtager, der var påført?
            
         
      (1)  Rådets forordning (EF) nr. 661/2008 af 8.7.2008 om indførelse af en endelig antidumpingtold på importen af ammoniumnitrat med oprindelse i Rusland efter en udløbsundersøgelse i henhold til artikel 11, stk. 2, og en delvis interimsundersøgelse i henhold til artikel 11, stk. 3, i forordning (EF) nr. 384/96 (EUT L 185, s. 1).
   
      (2)  Kommissionens afgørelse 2008/577/EF af 4.7.2008 om godtagelse af de tilsagn, der er afgivet i forbindelse med antidumpingproceduren vedrørende importen af ammoniumnitrat med oprindelse i Rusland og Ukraine (EUT L 185, s. 43).
   
      (3)  Rådets forordning (EØF) nr. 2913/92 af 12.10.1992 om indførelse af en EF-toldkodeks (EFT L 302, s. 1).
   
      (4)  Kommissionens forordning (EØF) nr. 2454/93 af 2.7.1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks (EFT L 253, s. 1).